— Дукхаза уйла йир оаха: нувхаш, совъяьнна хIамаш цхьан меттера дIаяьхачул тIехьагIа кхыча метте дIа ма хьой, наьха бIарга кIал ца хилчахьа, хIаьта уж вIалла хургйоацаш фу дергдар, — дийцар Адама ше волаваларах. — Цига интернета доазув тохкаш, тхона коравир Голландера инженер, цу ресайклинга наькъ тIехьа къахьегаш вола, тайп-тайпара техника хьакхолларца. Оаха лаьрхIар моллагIа каьхат а, пластика а чакхйоахаш йола яшкаш вай мехка балха моттигашка Iоовттае. ТIаккха из уйла-нигат кхоачашдеш, укх 2018 шера оаха тхоай ресайклинга болх хьокха бихьар хIара шера Пятигорске дIахьош йолча «Машук» яхача форуме. Цига эггара дукхагIа бола 240 балл баьккхар оаха!»